TOP-1.2.1-16-BK1-2017-00003

A természeti értékekben rejlő ökoturisztikai potenciál hasznosítása Tiszakécske városában

Tiszakécske város a dél-alföldi, egy hátrányos helyzetű régió turisztikai szempontból meghatározó települése. Tiszakécske Város Önkormányzata számára kiemelten fontos a gazdaság és turizmus fejlesztése, ezért a település fejlesztései lehetőleg erre irányulnak, fókuszálnak az elérhető források tekintetében. Tiszakécske Város a tervezési folyamata alapján, az ITS (Integrált Településfejlesztési Startégia) elkészítését követően az összehangolt városfejlesztés érdekében elkészítette az ITS-ben meghatározott, priorizált fejlesztések alapjait. Az ITS alapján kiemelten fontos cél a turizmus fejlesztése. A település Integrált Településfejlesztési Stratégiájában is kiemelt szerepet kapott a „Tisza-parti üdülőterület” városrész, a tervezett fejlesztés helyszíne.

Tiszakécske városa bővelkedik természeti és épített környezeti értékekben, valamint széles spektrumú, egész évet átölelő, minőségi programlehetőségeket nyújt a város a helyi lakosság és az ide látogató turisták számára, így a gazdaság fejlesztése tekintetében kiemelkedő szerep jut a turizmusnak is. A gazdaság fejlesztéséhez, megerősítéséhez több szempontból is jó alapokkal rendelkezik Tiszakécske városa. Az épített és kulturális értékeket is figyelembe véve elmondható, hogy a térség egyik legfontosabb kitörési pontja a turizmus, ezen belül különösen a város és közvetlen környezetének természeti értékeire alapozó öko- és aktív (kerékpáros, vízi stb.) turizmus, valamint a gyógy és wellness turizmus.

Az aktív turizmushoz tartozó tevékenységek önálló vonzerővel bírnak, ugyanakkor mint kiegészítő tevékenységeknek a komplex idegenforgalmi kínálat kialakításában jelentős választékbővítő szerepük is van. Az elsődlegesen a táj természeti és kultúrtörténeti értékeinek bemutatására irányuló ökoturizmusnak kitűnő adottságai vannak Tiszakécskén és környékén az ott található Tisza és Holt-Tisza szakaszok adta lehetőséget kapcsán. Az ökoturizmus tekintetében a térség gyengeségeként jelentkezik azonban az ökoturizmust szolgáló infrastruktúra mennyiségi és minőségi állapota. A szolgáltatások fejlesztésével az ökorurizmus térségi szerepe jelentősen növelhető.

A fentiek megvalósítása érdekében a település a természeti-környezeti értékekre alapozó turisztikai fejlesztések irányt tűzte ki maga elé. Az elmúlt években társadalmi, politikai és gazdasági változások miatt megváltozott a lakosság turizmusfogyasztásának szerkezete, ahol az ökoturizmus potenciálja felerősödött. A projekt átfogó célja, hogy javítsa a fenntartható településfejlődés turisztikai feltételeit, továbbá javítsa a belföldi (Kárpát-medencei) turizmus lehetőségeit. A fejlesztési projekt tartalmazza a infrastrukturális hátterének fejlesztését, a vonal újraélesztését, megújítását és Tiszakécskei Kisvasút kiterjesztését, egy kocsiszínként is funkcionáló végállomás építését a Fürdő utcai végállomásnál. Ezen felül a természeti értékek bemutatására alkalmas helyszínek ökoturisztikai fejlesztései is megvalósulnak egy a környezetbe illő kilátó és egyéb pihenőhelyek létesítése, ezek infrastrukturális feltételeinek megteremtésével. A fejlesztés ezzel összhangban hozzájárul a természeti értékekben rejlő turisztikai potenciál hasznosításához, az ahhoz szükséges fogadási feltételek kialakításához.